236α. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ Αριθ. 1100052/10943/Β0012 της 12/20 Δεκ. 2002 (ΦΕΚ Β΄1585) Καθορισμός λεπτομερειών για την εφαρμογή των διατάξεων της παρ. 13 του άρθρου 13 του Ν. 2992/2002. Έχοντας υπόψη: α)Τις διατάξεις του τελευταίου εδαφίου της παραγράφου 13 του άρθρου 13 του ν. 2992/2002 (ΦΕΚ54Α'). β)Τις διατάξεις της 1100383/1330/Α0006/ 31.10.2001 (ΦΕΚ 1485 Β') κοινής απόφασης του Πρωθυπουργού και του Υπουργού Οικονομικών με την οποία καθορίσθηκαν οι αρμοδιότητες των Υφυπουργών Οικονομικών. γ)Ότι με την παρούσα απόφαση δεν προκαλείται δαπάνη σε βάρος του κρατικού προϋπολογισμού, αποφασίζουμε: 1.Στην έννοια του όρου απασχόληση, για την εφαρμογή των διατάξεων της παρ. 13 του άρθρου 13 του ν. 2992/2002, περιλαμβάνεται ο συνολικός αριθμός των απασχολούμενων, με πλήρη απασχόληση, στην επιχείρηση εργατοϋπαλλήλων, όπως αυτή προβλέπεται από τις διατάξεις της εργατικής νομοθεσίας. 2.Για τον υπολογισμό του ποσοστού αύξησης της απασχόλησης, λαμβάνεται ο αριθμός των αναφερομένων στην προηγούμενη παράγραφο εργατοϋπαλλήλων που εργάζονται στην επιχείρηση,  Σελ. 194,822 Τεύχος 1445 Σελ. 92 κατά τη λήξη της διαχειριστικής περιόδου, τα κέρδη της οποίας φορολογούνται με το μειωμένο συντελεστή, έναντι του αντίστοιχου αριθμού εργατοϋπαλλήλων που υπήρχε κατά τη λήξη της προηγούμενης διαχειριστικής περιόδου. Αν το πηλίκο που προκύπτει περιλαμβάνει αριθμό με δεκαδικό τμήμα από πέντε δέκατα και πάνω, αυτός στρογγυλοποιείται στην επόμενη ακέραιη μονάδα. Αν το δεκαδικό τμήμα είναι μικρότερο, η στρογγυλοποίηση γίνεται στην προηγούμενη ακέραιη μονάδα. 3.Η εφαρμογή του μειωμένου συντελεστή φορολογίας αίρεται όταν κατά την επόμενη διαχειριστική περίοδο μειώνεται- αποκλειστικά λόγω απολύσεως- ο αριθμός των απασχολουμένων στην επιχείρηση εργατοϋπαλλήλων. Στην περίπτωση αυτή, η επιχείρηση υποχρεούται να υποβάλει εκπρόθεσμη τροποποιητική δήλωση φορολογίας εισοδήματος οικονομικού έτους 2003 με την εφαρμογή του συντελεστή φορολογίας που ορίζεται από τις διατάξεις του άρθρου 109 του Κ.Φ.Ε. Οι διατάξεις του προηγούμενου εδαφίου δεν εφαρμόζονται αν η επιχείρηση μέχρι το τέλος της πιο πάνω χρήσης προσλάβει με πλήρη απασχόληση ισόποσο, τουλάχιστον, αριθμό εργατοϋπαλλήλων με αυτό που είχε απολύσει. 4.Αν η επιχείρηση της οποίας τα καθαρά κέρδη του οικονομικού έτους 2003 φορολογήθηκαν με το μειωμένο συντελεστή, στη συνέχεια μετατραπεί ή συγχωνευθεί σε άλλη εταιρία, η υποχρέωση της μη απολύσεως του προσωπικού αναλαμβάνεται από την εταιρία που θα προέλθει από το μετασχηματισμό αυτό. 27.Β.ε.235-236α Φόρος Εισοδήματος Φυσικών και Νομικών Προσώπων Ειδικά, στην περίπτωση της συγχώνευσης είτε με απορρόφηση είτε με τη δημιουργία νέου νομικού προσώπου, η κάλυψη του προσωπικού που ενδεχόμενα θα μειωθεί λόγω απολύσεως, δεν μπορεί να γίνει από το υφιστάμενο προσωπικό της άλλης εταιρίας ή άλλων εταιριών με τις οποίες θα γίνει η συγχώνευση. 5.Όλα τα πιο πάνω πρέπει να προκύπτουν από τις μισθοδοτικές καταστάσεις της επιχείρησης και τα λοιπά στοιχεία που τηρούνται βάσει της εργατικής και ασφαλιστικής νομοθεσίας. 